《发秃》
明代·张弼

生来原自少，老去更无多。雨洒南中雪，霜凌北地莎。

缯𦁵难妥帖，帽屋自嵯峨。却被旁人笑，朝簪可奈何。

作者简介：（1425—1487）明松江府华亭人，字汝弼，号东海。成化二年进士。久任兵部郎，议论无所顾忌。出为南安知府，律己爱物，大得民和。少善草书，工诗文，自言吾书不如诗，诗不如文。有《鹤城稿》、《东海稿》等。